Patvirtinta LBKIF Vykdomojo komiteto 2023- -

# 2023 METŲ LIETUVOS BAIDARIŲ IR KANOJŲ SLALOMO VARŽYBŲ NUOSTATAI

## Tikslai ir uždaviniai

 Plėtoti ir populiarinti slalomą Lietuvoje.

 Ugdyti Lietuvos sportininkų meistriškumą Lietuvoje.

 Rengti aukštos klasės baidarių ir kanojų slalomo sportininkus, galinčius atstovauti Lietuvą Europos ir Pasaulio čempionatuose, International Canoe Federation ( toliau - ICF) ir European Canoe Association (toliau - ECA) organizuojamose varžybose ir kitose tarptautinėse varžybose.

 Organizuoti Lietuvos baidarių ir kanojų slalomo čempionatus, atviras Lietuvos taurės varžybas LBKIF vardu pagal tarptautines ICF paskelbtas slalomo taisykles.

## Varžybų kalendorius, organizatorius ir vykdytojas, teisėjai

1. Varžybas organizuoja Lietuvos baidarių ir kanojų irklavimo federacija (toliau – LBKIF) atstovaujama jungtinio slalomo ir kanupolo komiteto (toliau – Komitetas). Varžybas vykdo baidarių ir kanojų slalomo klubas LBKIF narys, pagal metiniame slalomo varžybų kalendoriuje suderintą grafiką.
2. Komitetas paskiria varžybas vykdantįjį klubą ir vyriausiąjį varžybų teisėją bei varžybų vietą. Vyriausiuoju varžybų teisėju įprastai skiriamas vykdančiojo klubo vadovas.
3. Komitetas suderina metinį baidarių ir kanojų slalomo varžybų kalendorių.
4. LBKIF Vykdomasis komitetas patvirtina Komiteto suderintus metinį varžybų kalendorių bei paskirtus varžybas vykdantįjį klubą ir vyriausiąjį varžybų teisėją.
5. Komitetas metų eigoje gali keisti baidarių ir kanojų slalomo varžybų metinį kalendorių, varžybų vyriausiąjį teisėją, vykdantįjį klubą ir varžybų vietą. Pakeitimus patvirtina LBKIF Vykdomasis komitetas.
6. Metinis baidarių ir kanojų slalomo kalendorius ir šios taisyklės skelbiami viešoje LBKIF interneto erdvėje.
7. Varžybų teisėjus organizuoja vyriausiasis teisėjas kartu su Komitetu.
8. Varžybos vykdomos pagal tarptautines baidarių ir kanojų slalomo ICF taisykles bei šiuos patvirtintus varžybų nuostatus.
9. Sportininkų eiliškumą starte nustato vyriausiasis teisėjas pagal kandidatų į rinktinę sąrašą, rikiuojant nuo silpniausiojo pirmuoju starto eilėje iki stipriausiojo paskutiniuoju starto eilėje.

## Laivų klasės varžybose

1. Varžybos vykdomos asmeninėse rungtyse laivų klasėse: MK1, WK1, MC1, WC1 ir komandinėse rungtyse laivų klasėse: M3xK1, W3xK1, 3xC1, M baidarių krosas ir W baidarių krosas, tačiau gali būti numatytos ir kitos klasės. Konkrečių varžybų laivų klasės Komiteto suderinamos metiniame slalomo varžybų kalendoriuje.
2. Minimalios konkurencijos reikalavimai laivų klasei. Mažiausiai 3 sportininkai turi startuoti asmeninėse rungtyse vienoje laivų klasėje ar 3 komandos komandinėse rungtyse vienoje laivų klasėje. Jei atskiros laivų klasės atskiroje rungtyje nestartuoja minimalus sportininkų skaičius, apdovanojimai neteikiami.

## Varžybų dalyviai

 Varžybose kviečiami dalyvauti LBKIF narių sportininkai ir kviestiniai svečiai – Lietuvos ir užsienio sporto organizacijos (klubai, mokyklos, centrai ir pan.) bei atskiri sportininkai. Sportininkas vieneriose varžybose gali startuoti už vieną organizaciją. Sportininkai iš kelių sporto organizacijų gali jungtis į jungtinę komandą komandinėms varžyboms. Viena sporto organizacija gali dalyvauti su keliomis komandomis vieneriose varžybose. Lietuvos čempionatuose dalyvauja tik LBKIF narių klubai.

 Varžybose sportininkui leidžiama dalyvauti sumokėjus varžybų dalyvio mokestį.

 Sportininkams leidžiama dalyvauti privalomai dėvint gelbėjimo liemenę ir šalmą. Sportininkai privalo mokėti plaukti, turėti gydytojo leidimą sportuoti. Už sportininkų saugumą atsakingas komandos vadovas.

 Sportininkai gali startuoti keliose laivų klasėse vienerių varžybų metu.

 Dalyviai, negalintys startuoti pagal starto protokolą laiku, iš anksto suderinę su vyriausiuoju teisėju, startuoja plaukimo pabaigoje arba vyriausiojo teisėjo paskirtu nauju starto laiku, tačiau ne vėliau nei baigiasi varžybų etapas (kvalifikacinis plaukimas, pusfinalis ar finalas).

## Paraiškos

**** Elektroninės organizacijų ir individualių sportininkų paraiškos, užpildytos pagal nustatytą varžybų sistemos rezultatų fiksavimo formą (vyr. teisėjas pateikia formą), pateikiamos iki paskutinio trečiadienio 24 val. prieš varžybas elektroniniu paštu varžybų vyr. teisėjui. **Paraiškos varžybų dieną** **nėra** **tikslinamos**. Dalyvių startų sąrašas patalpinamas rezultatų skaičiavimo sistemoje 1 para prieš varžybų pradžią.

**** Komandų vadovų ir teisėjų kolegijos susirinkimai rengiami valandą prieš varžybų startą. Susirinkimų metu gali būti tikslinama varžybų programa ir trasa. Po susirinkimų pataisymai nebedaromi.

## Amžiaus grupės

* 1. Amžiaus grupėje U-23 varžybose gali dalyvauti sportininkai, kuriems einamaisiais metais sukako 23 metai, ir jaunesni.
  2. Amžiaus grupėje U-18 varžybose gali dalyvauti sportininkai, kuriems einamaisiais metais sukako 18 metų, ir jaunesni.
  3. Amžiaus grupėje U-16 varžybose gali dalyvauti sportininkai, kuriems einamaisiais metais sukako 16 metų, ir jaunesni.
  4. Amžiaus grupėje U-14 varžybose gali dalyvauti sportininkai, kuriems einamaisiais metais sukako 14 metų, ir jaunesni.
  5. Amžiaus grupėje U-12 varžybose gali dalyvauti sportininkai, kuriems einamaisiais metais sukako 12 metų, ir jaunesni.
  6. Amžiaus grupėje U-10 varžybose gali dalyvauti sportininkai, kuriems einamaisiais metais sukako 10 metų, ir jaunesni.

## VII. Finansinės sąlygos

1. Varžybų dalyvio mokestis. Pagal pateiktas išankstines elektronines paraiškas mokestis LBKIF nariams –10 eurų už vieną sportininką, ne LBKIF nariams - 15 eurų už vieną sportininką. Mokestis turi būti sumokėtas prieš vieną dieną iki varžybų pradžios pagal vykdytojo išrašytą sąskaitą.
2. Varžybų dalyvių maitinimo, nakvynės ir kelionės išlaidas apmoka siunčiančios organizacijos arba patys dalyviai.
3. Teisėjų maitinimo išlaidas apmoka LBKIF.
4. Už protesto padavimą imamas vienkartinis 10 Eurų mokestis. Protestas pateikiamas varžybų vyriausiajam teisėjui raštu, nuo įvykio praėjus ne daugiau nei 30 minučių. Jei protestas patenkinamas, mokestis grąžinamas.

## VIII. Nugalėtojų nustatymas ir paskelbimas

* + 1. Asmeninėse rungtyse dalyviai startuoja dviejuose kvalifikaciniuose plaukimuose ir finale. Po pirmojo kvalifikacinio plaukimo į finalą patenka 1/3 kvalifikaciniams plaukimams registruotų, bet ne daugiau kaip 10, sportininkų su geriausiais rezultatais. Išėjusieji į finalą antrajame kvalifikaciniame plaukime nebedalyvauja. Po antrojo kvalifikacinio plaukimo į finalą patenka dar 1/6 kvalifikaciniams plaukimams registruotų sportininkų, bet ne daugiau kaip 5 sportininkai.
    2. Sportininkai išrikiuojami rezultatų lentelėje pagal suminį laiką - trasoje sugaištą laiką pridedant baudos sekundes. Sportininkas sugaišęs varžybų trasoje mažiausiai suminio laiko užima aukščiausią vietą. Didėjant suminio laiko rezultatui sportininkai užima vis žemesnę vietą galutinėje lentelėje

1. . Sportininkų, nepatekusiųjų į finalą, galutiniu rezultatu laikomas antrojo kvalifikacinio plaukimo rezultatas
2. . Komandinėse rungtyse vykdomas vienas finalinis plaukimas. Komandos rezultatas nustatomas pagal suminį visos komandos rezultatą sumuojant sugaištą laiką nuo pirmojo sportininko kirtusio starto liniją iki paskutinio sportininko kirtusio finišo liniją pridedant baudos sekundes. Komanda sugaišusi mažiausiai suminio laiko užima aukščiausią vietą.
3. Atvirų Lietuvos taurės varžybų sportininko rezultatai sumuojami sudedant užimtas atskirų taurės etapų vietas. Vertinami dviejų geriausių etapų rezultatai individualiam sportininkui. Jei sportininkas dalyvavo mažiau nei dvejose varžybose, jo rezultatas rikiuojamas iškart žemiau visų sportininkų sudalyvavusių bent trijose varžybose. Analogiškai rikiuojami sportininkai dalyvavę dvejose ar vienose varžybose. Aukštesnėje vietoje rikiuojasi mažesnę taškų sumą surinkęs sportininkas.
4. Klubų rezultatus vertiname sumuodami tik įskaitines aštuonias vietas užėmusių sportininkų rezultatus. Aukštesnėje vietoje rikiuojasi didesnę taškų sumą surinkęs klubas.
5. Užimtų vietų vertė taškais skaičiuojant klubų rezultatus:

1 vieta – 16 taškų,

2 vieta – 12 taškų,

3 vieta – 9 taškai,

4 vieta – 6 taškai,

5 vieta – 4 taškai,

6 vieta – 3 taškai,

vieta – 2 taškai,

vieta – 1 taškas.

1. Vyriausiasis teisėjas patvirtina varžybų rezultatus ir per 9 (devynias) dienas juos išsiunčia LBKIF slalome dalyvaujantiems klubams nariams. Rezultatai paskelbiami internetinėje svetainėje.

## Treniruotės prieš varžybas

Prieš atviras Lietuvos taurės varžybas ir jaunių ir vaikų čempionatą varžybų vietoje varžybas vykdančioji organizacija gali organizuoti oficialias treniruotes. Treniruotės vyktų pagal nustatytą grafiką, paskirsčius laiką klubams. Atsakomybė už treniruočių trasą (statymas, koregavimas ir priežiūra) būtų paskirstoma klubams. Treniruočių grafikas ir trasos atsakomybės būtų derinami tarp vyriausiojo teisėjo ir klubų bei tvirtinami vyriausiojo teisėjo.

## Varžybų programa

Varžybų programa, varžybų vieta, laikas, laivų klasės, amžiaus grupės, varžybas vykdantis klubas nustatomi ir patvirtinami kasmet metiniame slalomo varžybų kalendoriuje ir detalus planas metiniame nuostatų priede “Slalomo varžybų planas“.

**SLALOMO VARŽYBŲ PLANAS**

# 2023 LIETUVOS ČEMPIONATAS

Nugalėtojai nustatomi asmeninėse rungtyse Open ir U-23 amžiaus grupėse, komandinėje rungtyje – bendroje amžiaus grupėje.

Varžybų vieta: Grigiškių Vokės kanalas Varžybų data: 2023-04-22/23

Varžybas vykdo: BSK REGESA

Varžybų vyriausiasis teisėjas: EGIDIJUS RADAVIČIUS

Varžybų programa:

04.22 ŠEŠTADIENIS

10:00 val. Komandų vadovų susirinkimas. 10:30 val. Teisėjų susirinkimas.

11:00-14:30 val. Kvalifikaciniai plaukimai. 15:00-16:30 val. Komandiniai plaukimai.

04.23 SEKMADIENIS

11:00-12:30 val. Finaliniai plaukimai.

13:00-16:00 val. Baidarių krosas. Kvalifikaciniai ir Finaliniai plaukimai

16:30 val. Nugalėtojų ir prizininkų apdovanojimas, varžybų uždarymas.

# 2023 LIETUVOS JAUNIŲ IR VAIKŲ ČEMPIONATAS

Nugalėtojai nustatomi asmeninėse rungtyse U18, U16, U14, U12, U10 amžiaus grupėse, komandinėje rungtyje – bendroje amžiaus grupėje.

Varžybų vieta: Merkys Puvočiuose Varžybų data: 2023-07-01

Varžybas vykdo: VOLATILIS

Varžybų vyriausiasis teisėjas: NIJOLĖ MIDTTUN

Varžybų programa:

07.01 ŠEŠTADIENIS

9:00 val. Komandų vadovų susirinkimas. 9:30 val. Teisėjų susirinkimas.

10:00-13:30 val. Kvalifikaciniai plaukimai.

14:00-15:30 val Finaliniai plaukimai.

16:00-17:00 val. Komandiniai plaukimai.

18:00-18:30 val. Nugalėtojų ir prizininkų apdovanojimas, varžybų uždarymas.

# 2023 ATVIROS LIETUVOS TAURĖS VARŽYBOS

Nugalėtojai nustatomi asmeninėse rungtyse bendroje amžiaus grupėje, U18, U14 amžiaus grupėse. Taurės varžybos vykdomos etapais. Visų taurės varžybų rezultatai sumuojami kiekvienam sportininkui ir klubui.

## 2023 Lietuvos taurės I ir II etapai

Varžybų vieta: Vokės kanalas Grigiškėse Varžybų data: 2023-04-15/16

Varžybas vykdo: BSK REGESA

Varžybų vyriausiasis teisėjas: EGIDIJUS RADAVIČIUS

Varžybų programa:

balandžio 15 d. , ŠEŠTADIENIS / balandžio 16 d. SEKMADIENIS

10.00 val. Komandų vadovų susirinkimas.

10.30 val. Teisėjų susirinkimas.

11.00-14.00 val. Kvalifikaciniai plaukimai. 14.30-15.30 val. Finaliniai plaukimai.

16:30 val. Nugalėtojų ir prizininkų apdovanojimas, varžybų uždarymas.

## 2023 Lietuvos taurės III etapas

Varžybų vieta: Nemuno upė prie geležinkelio tilto šalia Juozapavičiaus g.

Varžybų data: 2023-09-10

Varžybas vykdo: BSK REGESA

Varžybų vyriausiasis teisėjas: EGIDIJUS RADAVIČIUS

Varžybų programa:

rugsėjo 10 d. , SEKMADIENIS

10.00 val. Komandų vadovų susirinkimas.

10.30 val. Teisėjų susirinkimas.

11.00 -14.00 val. Kvalifikaciniai plaukimai.

14.30 -15.30 val. Finaliniai plaukimai.

16.30 val. Nugalėtojų ir prizininkų apdovanojimas, varžybų uždarymas.